S-1362/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. febrúar 2023, á hendur I-kk-þgf E-kk-þgf B-kk-þgf, kt. [...], [...], Reykjavík, I.

Fyrir umferðar- og fíkniefnalagabrot með því að hafa, þriðjudaginn 7. júní 2022, ekið bifreiðinni [...] sviptur ökurétti, óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 2,0 ng/ml) um Hestháls í Reykjavík, þar sem lögregla stöðvaði aksturinn, og á sama tíma haft í vörslum sínum 0,29 gaf tóbaksblönduðu kannabisefni, sem lögregla fann við öryggisleit á ákærða.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

II.

Fyrir umferðalagabrot með því að hafa, mánudaginn 19. september 2022 ekið bifreiðinni [...] sviptur ökurétti, óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 3,7 ng/ml) um Breiðholtsbraut við Víðidal í Reykjavík, þar sem lögregla stöðvaði aksturinn, [...].

Telst háttsemi þessi varða við 1., sbr. 2. mgr. 50. gr., [...] og 1. mgr. 58. gr., [...]sbr. 1. mgr. 95. gr. umferðarlaga nr. 77/2019.

III.

Fyrir umferðalagabrot með því að hafa, mánudaginn 12. desember 2022, ekið bifreiðinni [...] sviptur ökurétti um Hjallabraut við Laufvang í Hafnarfirði, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Undir rekstri málsins féll ákæruvaldið frá hluta ákæruliðar II.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Ákærði krefst vægustu refsingar sem lög leyfa.

Ákærði er fæddur í [...]. Samkvæmt framlögðu sakavottorði, dagsettu 2. mars 2023, gekkst ákærði undir greiðslu sektar með lögreglustjórasátt 8. maí 2009 meðal annars fyrir akstur undir áhrifum áfengis. Þá gekkst hann aftur undir greiðslu sektar með lögreglustjórasátt 21. júní 2009 fyrir akstur undir áhrifum áfengis en sú sátt var hegningarauki við fyrri sáttina. Með dómi Héraðsdóms Reykjavíkur [...] 2012 var ákærði dæmdur til greiðslu sektar meðal annars fyrir akstur undir áhrifum áfengis og með dómi Héraðsdóms Vesturlands [...] 2013 var hann dæmdur í 30 daga fangelsi fyrir akstur undir áhrifum ávana- og fíkniefna og akstur sviptur ökurétti. Ákærði var síðan dæmdur í 75 daga fangelsi með dóm Héraðsdóms Reykjavíkur [...] 2016 fyrir akstur undir áhrifum áfengis og akstur sviptur ökurétti. Þá var hann dæmdur í 4 mánaða fangelsi með dómi Héraðsdóms Reykjavíkur [...] 2018 fyrir akstur undir áhrifum ávana- og fíkniefna og akstur sviptur ökurétti. Loks var ákærði dæmdur í 15 daga fangelsi með dómi Héraðsdóms Reykjavíkur [...] 2019 fyrir akstur sviptur ökurétti en dómurinn var hegningarauki við dóminn frá 2019.

Að öðru leyti hefur sakaferill ákærða ekki áhrif við ákvörðun refsingar nú.

Við ákvörðun refsingar er við það miðað að ákærði hafi nú í sjöttas inn, eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og/eða áfengis og í fjórða sinn gerst sekur um akstur sviptur ökurétti.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 10 mánaðafangelsi.

Með vísan til lagaákvæða í ákæru er ævilöng svipting ökurétta ákærða áréttuð frá uppkvaðningu dóms þessa.

Ákærði greiði 216.787 krónur í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, I-kk-nf Ö-kk-nf B-kk-nf, sæti fangelsi í 10 mánuði.

Áréttuð er ævilöng svipting ökurétta ákærða.

Ákærði greiði 216.787 krónur í sakarkostnað.

H-kvk-nf S-kvk-nf B-kvk-nf